**Ofertë për Blerje**

Projekti “Përmirësimi i Mundësive për Vetëpunësim dhe Punësim në Viti” realizohet në kuadër të Programit Rajonal mbi Demokracinë Lokale në Ballkanin Perëndimor – ReLOaD i cili financohet nga Bashkimi Evropian dhe zbatohet nga Programi i Kombeve të Bashkuara për Zhvillim (UNDP) në Kosovë. Qëllim kryesor i projektit është të kontribuojë në rritjen e mundësive të punësimit dhe vetë-punësimit për të rinjtë dhe gratë në komunën e Vitisë. Kosova-Women 4 Women në kuadër të këtij projektit është në kërkim të një ofertuesit për maska mbrojtëse, dorëza dhe mjete tjera dezinfektuese.

Si rrjedhojë e situatës se krijuar nga COVID-19 edhe në Kosovë, programi ReLOaD do të ofroj asistencë në forma të ndryshme për grupet e cenueshme në të gjitha komunat partnere përmes disa OSHC-ve të kontraktuara në komunat përkatëse. Andaj, disa nga fondet e projektit të OJQ-së KW4W do të shfrytëzohen për blerjen e maskave mbrojtëse, dorëza dhe mjete dezinfektuese për Komunën e Vitisë.

**Shënim**: Identifikimi i nevojave për asistencë nga programi ReLOaD në Komunën e Vitisë janë bërë në konsultim dhe koordinim me komunën, duke përshirë edhe listat e përftueseve të asistencës.

Kompanitë ofertuese duhen të përgatisin ofertë me specifikimet e mëposhtme (çmimi për njësi):

* Respirator FFP2 ( maska mbrojtëse), çmimi për njësi
* Doreza Nitrile, pa talk madhësia M, çmimi për njësi
* Doreza Nitrile, pa talk madhësia L, çmimi për njësi
* Dezinfektues për duar së bashku me dispenzer 100 ml.- çmimi për njësi

Ofertuesit që i plotësojn kushtet e që janë të paraqitura më poshtë dhe ofrojnë çmimin më të volitshëm do të merren në shqyrtim. Dokumentet e kërkuara prahohen deri me 08 qershor 2020, në adresën: info@k-w4w.org.

Kompanitë ofertuese duhen të ofrojnë dokumentet e mëposhtme:

* Certifikata e regjistrimit të biznesit;
* Numri i ofertës dhe data e ofertimit;
* Oferta financiare duhet të jetë në Euro dhe në të duhet të ceket çmimi për njësi (me të gjitha taksat) si dhe totali;

*Kosova –Women 4 Women nuk bënë diskriminim në bazë të racës, ngjyrës, moshës, gjinisë, orientimit seksual, fesë, origjinës kombëtare, statusit martesor, amësisë, aftësisë së kufizuar fizike ose mendore, pamjes personale, përgjegjësive familjare, përkatësisë politike ose statusit të aftësisë së kufizuar ose të veteranit apo ndonjë status tjetër.*